CELEX: C2006/036/03
Language: el
Date: 2006-02-11 00:00:00
Title: Απόφαση του Δικαστηρίου (τμήμα μείζονος συνθέσεως), της  13ης Δεκεμβρίου 2005 , στην υπόθεση C-78/03 P: Επιτροπή των Ευρωπαϊκών Κοινοτήτων κατά Aktionsgemeinschaft Recht und Eigentum eV (Αίτηση αναιρέσεως — Χορήγηση ενισχύσεων από τις γερμανικές αρχές για την απόκτηση γαιών — Πρόγραμμα για την ιδιωτικοποίηση γαιών και την αναδιάρθρωση της γεωργίας στα νέα Länder)

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/2
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 13ης Δεκεμβρίου 2005
   στην υπόθεση C-78/03 P: Επιτροπή των Ευρωπαϊκών Κοινοτήτων κατά Aktionsgemeinschaft Recht und Eigentum eV (1)
   
   (Αίτηση αναιρέσεως - Χορήγηση ενισχύσεων από τις γερμανικές αρχές για την απόκτηση γαιών - Πρόγραμμα για την ιδιωτικοποίηση γαιών και την αναδιάρθρωση της γεωργίας στα νέα Länder)
   (2006/C 36/03)
   Γλώσσα διαδικασίας: η γερμανική
   Στην υπόθεση C-78/03 P, με αντικείμενο αίτηση αναιρέσεως δυνάμει του άρθρου 56 του Οργανισμού του Δικαστηρίου, ασκηθείσα στις 19 Φεβρουαρίου 2003, Επιτροπή των Ευρωπαϊκών Κοινοτήτων (εκπρόσωποι: J. Flett και V. Kreuschitz) όπου οι λοιποί διάδικοι είναι η Ομοσπονδιακή Δημοκρατία της Γερμανίας, (εκπρόσωπος: M. Lumma) παρεμβαίνουσα πρωτοδίκως, Aktionsgemeinschaft Recht und Eigentum eV, με έδρα το Borken (Γερμανία), (εκπροσωπούμενη από τον M. Pechstein, καθηγητή), το Δικαστήριο (τμήμα μείζονος συνθέσεως), συγκείμενο από τους Β. Σκουρή, Πρόεδρο, P. Jann, C. W. A. Timmermans, A. Rosas, K. Schiemann και J. Makarczyk, προέδρους τμήματος, C. Gulmann (εισηγητή), A. La Pergola, J.-P. Puissochet, P. Kūris, E. Juhász, E. Levits και A. Ó Caoimh, δικαστές, γενικός εισαγγελέας: F. G. Jacobs, γραμματέας: R. Grass, εξέδωσε στις 13 Δεκεμβρίου 2005 απόφαση με το ακόλουθο διατακτικό:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 5ης Δεκεμβρίου 2002 στην υπόθεση Τ-114/00, Aktionsgemeinschaft Recht und Eigentum κατά Επιτροπής.
            
         
               2)
            
            
               Απορρίπτει ως απαράδεκτη την προσφυγή την οποία άσκησε η Aktionsgemeinschaft Recht und Eigentum eV ενώπιον του Πρωτοδικείου των Ευρωπαϊκών Κοινοτήτων με αίτημα την ακύρωση της αποφάσεως της Επιτροπής, της 22ας Δεκεμβρίου 1999, περί εγκρίσεως των κρατικών ενισχύσεων στο πλαίσιο των διατάξεων των άρθρων 87 και 88 (πρώην άρθρων 92 και 93) της Συνθήκης ΕΚ.
            
         
               3)
            
            
               Καταδικάζει την Aktionsgemeinschaft Recht und Eigentum eV στα δικαστικά έξοδα αμφοτέρων των βαθμών.
            
         
      (1)  ΕΕ C 101 της 26.04.2003.